ועדת הכספים, כנסת 23, פרוטוקול מספר 217, 2020-12-28 10:00

משה גפני: בוקר טוב, אני מתכבד לפתוח את ישיבת ועדת הכספים.

משה גפני: אופיר, הצעה לסדר, בבקשה.

אופיר כץ: תודה, אדוני היושב-ראש.

אופיר כץ: אעשה את זה קצר – אני יודע שאנו לחוצים בזמן.

אופיר כץ: אני רוצה לדבר על הקריסה הכלכלית בענף התבלינים.

אופיר כץ: דיברנו עת זה כמה פעמים.

אופיר כץ: אני רוצה שניתן על זה דגש, הסיוע, חבילות הקורונה הנוספות.

אופיר כץ: הם קיבלו סיוע בהיקף של 10 מיליון שקלים שעבר גם פה.

אופיר כץ: הנזק מוערך ב-50 מיליון שקלים.

אופיר כץ: אי היכולת לייצא פגע בהם קשה.

אופיר כץ: הם לא יכולים לשים את זה בקירורים כמו מוצרים אחרים.

אופיר כץ: המגדלים נותרו עם חובות, עוגן כלכלי, התיישבותי.

אופיר כץ: רוב המגדלים בבקעת הירדן, הערבה, עמק בית שאן, רמת הנגב וחבל- - - .

אופיר כץ: משרד האוצר צריך לתת פתרונות, איך אנו מסייעים.

אופיר כץ: היה סיוע, אבל הוא לא מספיק, והסגר המשיך, ועכשיו צריך לתת להם סיוע נוסף להציל את הענף.

אופיר כץ: תודה.

משה גפני: רבים מדברים על הנושא של סיוע וכל מה שנלווה לעניין.

משה גפני: השאלה אם זה לא בחוק הסיוע.

אופיר כץ: כשיגיע.

אופיר כץ: תודה.

משה גפני: תודה.

משה גפני: הילה שי וזאן, בבקשה, בזום.

משה גפני: איך את מרגישה?

הילה שי וזאן: ב"ה בסדר.

משה גפני: רפואה שלימה.

הילה שי וזאן: דבר אחד שאתמול לא הספקנו וזה מאוד היה חשוב, אני יודעת שגם פנו אליך – ענף הכושר.

הילה שי וזאן: זה הענף שקצת שונה מיתר הענפים.

הילה שי וזאן: מתחילת 2020 נסגרו למעלה מ-600 חדרי כושר וסטודיואים, רק עד יוני.

הילה שי וזאן: במחצית השנייה בימים האלה צפויים לסגור עוד כ-700 רק בחצי השני של 2020.

הילה שי וזאן: הענף הזה באמת סבל מכה אנושה, והמענקים שנתנו לו הם לא משקפים את ההוצאות הקבועות שיש להם.

הילה שי וזאן: אלה הוצאות שמגיעות – רק שכר הדירה זה 30% מהמחזור, וסך ההוצאות הקבועות זה 45%.

הילה שי וזאן: הם קיבלו פיצוי מקסימלי של 15%.

הילה שי וזאן: זה גם מה שגוזר על כל הענף הזה.

הילה שי וזאן: בסופו של יום, אם אנו רוצים לא לגרום לעוד מאות עסקים שייסגרו, אנחנו חייבים לתת את הדעת.

משה גפני: זה לדיון של הסיוע.

משה גפני: לא לדיון של היום.

משה גפני: אני תומך בזה.

הילה שי וזאן: אני יודעת.

הילה שי וזאן: יודעת גם שהם שוחחו אתך.

הילה שי וזאן: גם אם לא בדיון של היום, למצוא את הדרך לעזור להם.

הילה שי וזאן: יש עוד כמה דברים, אבל זה בהמשך במהלך היום.

משה גפני: תודה רבה.

משה גפני: רפואה שלימה.

משה גפני: שלמה קרעי, בבקשה.

שלמה קרעי: תודה, אדוני היושב-ראש.

שלמה קרעי: אדוני היושב-ראש, אין מזרזרין אלא למזורזין, ואני יודע שאתה יחד אתנו לאורך כל התקופה האחרונה, וגם אתמול בדיון שלא הייתי בו, דיברת על שני הנושאים החשובים האלה – תמרוץ וטיפול של המוכר שאינו רשמי.

שלמה קרעי: התחייבנו בזמנו כאן, שלא יעבור כאן שום תקציב או שום משהו שדומה לתקציב אם הנושא זה לא ייפתר.

שלמה קרעי: אני דורש שנעמוד בהתחייבות הזאת שלנו.

שלמה קרעי: הגשתי הסתייגות בעניין, שאם זה לא ייפתר בהסכמה - אני מניח שיהיה רוב להסתייגות הזאת.

שלמה קרעי: הנושא השני הוא נושא העסקים החדשים שנפתחו ב-2020.

שלמה קרעי: גם על זה אני יודע שדיברתם.

שלמה קרעי: אני חושב שאי אפשר להפקיר עסקים חדשים שנפתחו והממשלה סגרה אותם.

שלמה קרעי: יש למצוא להם פתרון, לפחות לגבי פטור מארנונה ודברים בסיסיים כאלה.

שלמה קרעי: אנחנו כאן בלוח זמנים מאוד קצר וצפוף כי חייבים להעביר את התקציב הזה, זה חשוב לאזרחי ישראל, אבל אי אפשר להפקיר את הנושאים האלה שאנחנו נאבקים עליהם כאן כבר תקופה מאוד ארוכה.

שלמה קרעי: תודה.

משה גפני: תודה.

משה גפני: בבקשה.

אלכס קושניר: הנושא של עיריית קצרין – הנושא הזה לא מטופל.

אלכס קושניר: העירייה נכנסת לגירעון בשנה הבאה, ואנחנו חייבים למצוא לזה פתרון עכשיו, כי ב-30 בחודש חייב לאשר תקציב.

אלכס קושניר: אחרת לא נוכל להתקדם.

משה גפני: אחמד, בבקשה.

אחמד טיבי: תודה רבה.

אחמד טיבי: מכובדי היושב-ראש, החיסון לנגיף הקורונה הוא דבר חשוב ביותר – חשוב לבריאות הפרט, למשפחה ולחברה כולה.

אחמד טיבי: לפני שבוע, כשפרסמו מספר מוקדי החיסונים בקופות, היה חוסר ברור במוקדים בישובים הערביים.

אחמד טיבי: גם התייחסתי לזה אתמול.

אחמד טיבי: לאחר מכן הקופות החלו לפתוח יותר ויותר בישובים הערבים.

אחמד טיבי: נכון, שיעור ההולכים להתחסן בחברה הערבית הוא פחות מאשר בחברה היהודית.

אחמד טיבי: יש לזה סיבות רבות, אך זה מחייב הסברה יותר, נגישות יותר.

אחמד טיבי: לכן הלכתי להתחסן ממש בהתחלה.

אחמד טיבי: אני קורא לכולם ללכת להתחסן.

אחמד טיבי: זה חשוב לך, להוריך, לילדיך, למשפחה ולחברה כולה.

אחמד טיבי: לכו להתחסן.

משה גפני: תודה רבה.

משה גפני: עודד.

משה גפני: בקצרה, בבקשה, הצעה לסדר.

עודד פורר: לא אוכל להיות בהמשך הדיון.

עודד פורר: יש בסדר-היום פנייה תקציבית – עם משמעות של מיליארד שקלים על הסכמים פוליטיים, זו הפנייה התקציבית שהונחה על שולחן הוועדה.

עודד פורר: אתמול הוועדה שלחה מייל בעניין.

משה גפני: זה על סדר-היום.

עודד פורר: אני חושב שבתקופה הזאת העובדה שאתם מביאים לפה העברה של הסכמים פוליטיים, שההסכם הפוליטי אפילו לא קיים את הדבר הבסיסי שהממשלה הזאת היתה אמורה לעשות – העברת תקציב.

עודד פורר: את התקציב אתם לא מעבירים, אבל את חלוקת האתננים הפוליטיים אתם מעבירים, בעיניי זאת שיא השערורייה בתקופה הזו, ודווקא בתקופה במקום לתת את המענקים הראויים לעסקים שנסגרים וייסגרו בעקבות הסגר השלישי, שאתם עכשיו מובילים, זה שיא האבסורד.

עודד פורר: אני פונה גם למשרד האוצר.

עודד פורר: הנחתי בפניכם הצעה של מתווה אמריקאי לפיצוי מוגדל לעסקים שסגורים למעלה מארבעה חודשים.

עודד פורר: לתת להם תוספת של הלוואה שיכולה להפוך למענק בהתאם למתווה האמריקאי, ובלבד שהם פועלים אחר כך שנה שלמה ומחזירים 60%.

עודד פורר: אגב, העלות של זה היא סדר גודל כמו של הכספים הקואליציוניים שאתם מעבירים.

עודד פורר: ישבנו גם עם ירון סלע מארגון חדרי הכושר, גם עם- - - גם עם ניר עוז מבריכות השחייה.

עודד פורר: אתם סוגרים את כולם ולוקחים את הכסף לעצמכם.

משה גפני: תודה.

משה גפני: חבר הכנסת שחאדה.

אנטאנס שחאדה: כבוד היושב-ראש, בקיצור נמרץ – אנחנו מבקשים לפתוח כמה שיותר נקודות חיסון בישובים הערבים כי זה קריטי.

אנטאנס שחאדה: אני מקווה שהבקשה תיענה וגם קופות חולים, אבל לגבי כל התקציבים שמעבירים עכשיו בסוף עונה לטיפול בפגע האלימות והפשיעה בחברה הערבית – אתמול נרצח מישהו בלוד, עכשיו לפני כמה דקות היו יריות בכביש 6, כנראה שני צעירים נרצחו גם שם, והממשלה אינה מוצאת שום תקציב להעמיד לטיפול בבעיה הזאת שממשיכה לשפוך דמם של צעירים ערבים.

אנטאנס שחאדה: המשטרה צריכה לפעול ולקבל את התקציבים הנדרשים, ולא לחלק עכשיו בסוף עונה כספים בלי לטפל בבעיות.

אנטאנס שחאדה: אני מקווה שהוועדה תדע מה לומר.

משה גפני: תודה.

משה גפני: אנחנו עוברים להצעת חוק לדחיית מועדי תשלום מיסים והוראות.

שגית אפיק: זה חוק שהוועדה העבירה בקריאה הראשונה, והוא כולל מספר הוראות שלגבי חלק מהן לפחות אמרנו שהוועדה תעשה חשיבה נוספת.

שגית אפיק: חוק לדחיית מועדי תשלומי מסים והוראות לעניין מענקים בשל נגיף הקורונה החדש (תיקוני חקיקה), התשפ"א-2020.

שגית אפיק: הסעיף הראשון למעשה עוסק בדחיית המועדים לתשלום מס או לתשלום מקדמה.

שגית אפיק: הוא היה במקור הרצון של המציעים להצעה הזאת במצבים שבהם יש קושי כמו מצב מיוחד בעורף ומצבים אחרים, משיקולים ביטחוניים, לאפשר דחיית הדיווח ודחיית תשלומי המיסים.

שגית אפיק: הוועדה הכניסה בסופו של דבר סעיף שהוא מאוד כללי, ומקנה שיקול דעת למנהל רשות המיסים.

שגית אפיק: דיברנו, שלקראת הקריאה השנייה ושלישית נחליט, אם להשאירו או לא.

שגית אפיק: אני מדלגת עליו עכשיו בהקראה.

משה גפני: למה לא?

שגית אפיק: הם מתנגדים.

שגית אפיק: אני מציעה שנחזור אליו בהמשך.

שגית אפיק: סעיף 2.

שגית אפיק: תיקון חוק מענק לעידוד תעסוקה (הוראת שעה – נגיף הקורונה החדש) ותחולה.

שגית אפיק: בחוק מענק לעידוד תעסוקה (הוראת שעה – נגיף הקורונה החדש), התש"ף-2020 (להלן – חוק מענק לעידוד תעסוקה), בסעיף 6(א), במקום "מ-60 ימים מתום אותו חודש" יבוא "מיום ח' בשבט התשפ"א (31 בינואר 2020).

שגית אפיק: יש פה דחייה של האופציה להגיש בקשה למענקים.

שגית אפיק: הארכנו את התקופה בהסכמה עם נציגי הממשלה, רשות המיסים, משרד המשפטים, ל-31 בינואר, כיוון שאנחנו מגיעים ל-31 בדצמבר.

שגית אפיק: זאת ארכה ארוכה יותר ממה שהוועדה ביקשה במקור, אבל כיוון שהליך החקיקה התמשך - אז זה נכון יותר.

שגית אפיק: זה נעשה בהסכמה.

שגית אפיק: (ב) סעיף 6(א) לחוק מענק חעידוד תעסוקה כנוסחו בחוק זה יחול גם על בקשה שביום תחילתו של חוק זה חלף המועד להגשתה לפי סעיף 6 לחוק האמור.

שגית אפיק: כלומר גם מי שלא הספיק להגיש בקשות, יקבל את הארכה שמוצעת כאן, ויוכל להגיש את הבקשות עד 31 בינואר.

שגית אפיק: תיקון מאוד חשוב לטעמי.

שגית אפיק: 3.

שגית אפיק: תיקון חוק הארכת תקופות ודחיית מועדים בענייני הליכי מס ומענקי סיוע (נגיף הקורונה החדש – הוראת שעה – תיקוני חקיקה).

שגית אפיק: בחוק הארכת תקופות ודחיית מועדים בענייני הליכי מס ומענקי סיוע (נגיף הקורונה החדש – הוראת שעה – תיקוני חקיקה), התש"ף-2020, בסעיף 3.

שגית אפיק: ההוראה הזאת עוסקת בנושא מס הרכישה.

שגית אפיק: הוועדה הזאת עשתה תיקון בחוק, כך שלמעשה התקופה של 18 החודשים לתשלום מס רכישה במצב של שיפור דיור ורכישת דירה נוספת לצורך החלפת הדירה המקורית, הוועדה קבעה שמי שה-18 החודשים שלו נפלו בתקופת הקורונה עד 30 בספטמבר, התקופה הזאת תיווסף לו ל-18 החודשים.

שגית אפיק: במהלך הדיונים בקריאה הראשונה הוועדה ביקשה לעבור למודל שהיה נראה לנו נכון יותר בנסיבות העניין, ובו אמרנו שלתקופת ה-18 חודשים תיוסף התקופה שסיומה ביום 28 בפברואר 2021.

שגית אפיק: למה זה מודל נכון יותר, כי לא משנה מתי אתה נכנס לתקופה – התקופה הזאת לא תימנה עבורך.

שגית אפיק: אני רוצה לומר שני דברים בהקשר הזה.

שגית אפיק: ראשית, המצב מעט השתנה כעת, כיוון שהכנסת התפזרה ויוצאים לבחירות.

שגית אפיק: למעשה סעיף 38 חל.

שגית אפיק: כך נוצר מצב, שגם אם אנחנו רק מאריכים ולא מייצרים את המודל שרצינו לעשות, אנו יכולים כרגע לקבוע את הדבר המקורי שרצינו, וזה להאריך את התקופה מ-1 באוקטובר עד 1 ביולי לצורך העניין, כי ממילא, ככל שסעיף 38 אמור לחול, והוא אמור לחול, אם ננסח את זה בהתאמה, ממילא התקופה הזאת לא אמורה להימנות.

שגית אפיק: למעשה יש לכם פה שתי אופציות: אחת, להישאר במודל שעשינו בקריאה הראשונה, שהצריך הצבעה של 50 ח"כים והיתה לו עלות תקציבית וזה הוצבע ב-70 ח"כים – גיא, לפי הצעתך לוועדה.

שגית אפיק: כנראה שאתם יכולים למצוא כרגע מקור תקציבי.

שגית אפיק: האופציה השנייה, שגם תהיה כרוכה ככל הנראה, בעלות תקציבית אבל היא לעשות הארכה עד 1 ביולי, הארכה שממילא תהיה, אם היינו הולכים אפילו על המודל של רשות המיסים שאמרו לנו: תאריכו עד 31 בדצמבר.

שגית אפיק: לו היינו מאריכים עד 31 בדצמבר סעיף 38 ממילא היה חל ומאריך את זה אוטומטית עד סוף יוני.

משה גפני: אנחנו מדברים אתכם שבועות ארוכים כדי להגיע לפתרון שיהיה מוסכם.

משה גפני: אתם באים תמיד ברגע האחרון.

משה גפני: אתם אומרים: גפני סיכם עם השר.

משה גפני: אני מדבר הרבה עם השר.

משה גפני: לא דיברתי איתו על זה אפילו.

משה גפני: איך סיכמתי איתו?

משה גפני: מה עמדת השר?

שגית אפיק: לא יודעת.

שגית אפיק: אמרו לי שהוא סיכם איתך.

שגית אפיק: אני השתדלתי לשים את כל האופציות על השולחן עבורכם.

שגית אפיק: אני לא יודעת מה סיכמו איתך.

משה גפני: בתחילת הדרך, כשהייתם אומרים לה שסיכמו עם גפני, היא היתה מתעצבנת, כי אני יושב איתה כמה דקות קודם, ומדבר איתה בלהט, ופתאום מאחורי הגב שלה אני מסכם עם שר האוצר.

משה גפני: עד שהיא הבינה לאט-לאט מי דובר אמת ומי מעגל פינות.

משה גפני: .. בבקשה, שלמה.

שלמה קרעי: אדוני היושב בראש – שגית, אולי יש עוד אופציה.

שלמה קרעי: מה התאריך האחרון שאנחנו יכולים להכניס, לפי המודל שכתוב עכשיו, שלא תחול עליו הארכה?

שלמה קרעי: 23 בדצמבר?

שגית אפיק: כרגע מופיע 28 בפברואר.

שלמה קרעי: אם אנחנו מכניסים 23 בדצמבר, לא חל על זה סעיף 38?

שגית אפיק: תלוי איך ננסח.

שגית אפיק: 31 בדצמבר?

שגית אפיק: לא.

שגית אפיק: לא יחול.

שלמה קרעי: אני חושב שעשרה חודשים שיחולו על כולם, אפשר להסתפק עכשיו.

שגית אפיק: מסכימה.

שגית אפיק: אני הייתי מאריכה את התקופה ל-1 ביולי.

שגית אפיק: לא לבנות על זה שאולי 38 יחול או לא יחול.

מיקי לוי: לא שמעתי, סליחה.

שגית אפיק: הוא שאל, אם במקום שלא תימנה התקופה, במקום שנכתוב 28 בפברואר, נכתוב 23 בדצמבר או 31 בדצמבר, בגלל פיזור הכנסת סעיף 38 יחול, אני סבורה שבמודל הזה סעיף 38 ככל הנראה לא יחול כי זו תקופה שלא תימנה.

שגית אפיק: אין פה הארכה.

שלמה קרעי: לא תימנה זה ככה תופס – עשרה חודשים לכולם.

שלמה קרעי: זה מספיק טוב בינתיים.

מיקי לוי: ממילא ב-1 במאי הכול מתהפך.

שגית אפיק: גיא, אתה רוצה להגיד משהו?

גיא גולדמן: הנוסח שעבר קריאה ראשונה לא יחול.

שגית אפיק: גם לדעתי לא יחול סעיף 38 על הנוסח, כמו שהוא מנוסח.

שגית אפיק: לכן אני מציעה לעבור לנוסח שמאריך את התקופה עד 1 ביולי.

גיא גולדמן: אם זה מה שהוועדה רוצה, זו תהיה דרך המלך, לעשות את זה.

שלמה קרעי: אנחנו לא מדברים על אותו דבר, שגית.

שלמה קרעי: אני מעדיף את הנוסח שקיים עכשיו לפנינו, שהוא לא יימנה.

שלמה קרעי: עזבי את התאריך.

שלמה קרעי: שיחול על כולם, לא משנה מתי קניתי.

שלמה קרעי: גם אם קניתי לפני חצי שנה - החצי שנה הזאת לא תימנה.

שלמה קרעי: אבל אם יש בעיה של סעיף 38, של הארכה אוטומטית ודברים כאלה - לא תהיה הארכה.

שגית אפיק: זה מה שאני אומרת.

שגית אפיק: אם אנחנו נשארים בנוסח של הקריאה הראשונה, לא משנה מתי קניתי, התקופה שעד 28 בפברואר לא תימנה במסגרת שסופרים לי את השנה וחצי.

מיקי לוי: אחרי 28 בפברואר עוד שישה חודשים.

שגית אפיק: תלוי מתי קנית.

שגית אפיק: אתה חושב שהנוסח הזה נכון יותר.

שלמה קרעי: כן.

שלמה קרעי: אבל שלא תהיה הארכה נוספת.

שגית אפיק: לא תהיה הארכה נוספת.

שגית אפיק: סעיף 38 לא יחול על ההוראה הזאת, אם הולכים על המנגנון הזה.

שגית אפיק: המנגנון הזה פחות מועדף על רשות המיסים, כי לכאורה – שהם יסבירו את עצמם.

גיא גולדמן: העמדה שלנו – מתואמת עם לשכת שר האוצר - היא להסכים.

גיא גולדמן: יכול להימצא מקור תקציבי ולהשאיר את התאריך כמו שהוא, 28 בפברואר, כפי שעבר בקריאה ראשונה, אבל לתקן את הסיפא ולהשאיר את המתווה של הצעת החוק המקורית שזה יחול על תקופות התיישנות שפקעו בתקופה הזאת.

מיקי לוי: הצבעה במליאה.

שגית אפיק: שתי מגבלות.

גיא גולדמן: שהתקופה הכוללת לא תעלה על 24 חודשים.

גיא גולדמן: חברי הוועדה גילו הבנה לזה בדיון הקודם.

גיא גולדמן: לשמור על המתווה של הצעת החוק המקורית כך שההוראה הזאת תחול רק על תקופות התיישנות שפוקעות בקורונה ולא על תקופות התיישנות שכוללות את תקופת הקורונה, שמועדי הקורונה חלים בהן.

בועז טופורובסקי: שלחתם אותנו להביא 51, וקיבלתם 70.

בועז טופורובסקי: תשלחו אותנו גם היום להביא 51.

שגית אפיק: לגבי האופציה השנייה שהצעתי, והיא לחזור למודל הקודם, אבל לשנות לסוף יוני, שממילא זה יקרה – לא משנה איזה תאריך נשים שם, זה ככל הנראה יקרה מכוח 38.

שגית אפיק: על הנוסח הקודם אני חושבת שהוא כן חל.

שגית אפיק: על הנוסח הזה של הקריאה הראשונה, שהתקופה לא תימנה - סעיף 38 לא חל, אבל על הנוסח הקודם, כפי שיש בחוק הקיים שעשינו הארכה עד 1 בספטמבר, לו היינו מקבלים את עמדתכם בקריאה הראשונה, ומאריכים עד 31 בדצמבר כפי שאתם העדפתם שנעשה מאשר שנעבור מודל, סעיף 38 כן היה חל.

גיא גולדמן: להבנתי, זה גם לא חל.

גיא גולדמן: כי זו לא הוראה שפוקעת.

שגית אפיק: אתם מעדיפים את 28 בפברואר, אבל הייתם מעדיפים להוסיף את שתי המגבלות שהצעת.

יעל לינדנברג: שר האוצר אמר שהוא אכן תומך בהארכת מועדים, הוא מבין את הצורך, אבל עם זאת, אנחנו מבקשים להוסיף שתי נקודות שבגלל ההשלכות הכלכליות וכדי ליצור פה סד מאוזן יותר, יש לזה תועלת גדולה יותר ברגע שמוסיפים את המגבלה, כי הרי אף אחד לא מדמיין פה שאדם יחזיק דירה שלוש שנים וזה ייצור עיוות- - -

משה גפני: מה החברים מבקשים?

זה מיקי לוי: זה שהיא אומרת 36 חודש, סתם לדוגמה, יש בזה היגיון.

זה מיקי לוי: ב-1 במאי מי שיתחיל למכור, אני לא צריך את הטובה שלהם.

זה מיקי לוי: נגמר הסיפור.

זה מיקי לוי: הוויכוחים ייגמרו.

זה מיקי לוי: אני הולך על ההצעה של שגית – עוד תשעה חודשים וזה בסדר גמור.

בועז טופורובסקי: זה ללכת אחורה ממה שכתוב פה בהצעה.

משה גפני: ואז יש הגבלה של לא 36 חודשים.

ינון אזולאי: זה יהיה עד 24 חודש מקסימום?

שגית אפיק: לא.

שגית אפיק: זה יהיה עד סוף יוני, ואז זה חוזר.

מיקי לוי: זה עוד שישה חודשים.

מיקי לוי: אם יהיה ברוך, נתכנס.

גיא גולדמן: אני רוצה למקד את הדיון.

גיא גולדמן: יש פה עניין של מדיניות ויש פה ענין של עלויות.

גיא גולדמן: בהיבט המדיניות הסברנו כבר בדיון הקודם – לפי הנתונים שלנו, הייצוג של ה-18 חודש דווקא בתקופת הקורונה טוב יותר מלפני כן.

גיא גולדמן: אמרו חברי הוועדה: אולי כן, אולי לא.

גיא גולדמן: וגם אנחנו רוצים לתת מענה למקרים בודדים.

גיא גולדמן: בהיבט המדיניות ההחלטה לא התקבלה.

גיא גולדמן: יש היבט העלויות.

גיא גולדמן: לפי חוק יסודות התקציב יש למצוא לדבר הזה מקור תקציבי.

גיא גולדמן: עכשיו אנחנו מתמקדים בדבר הזה ואומרים שיש לנו מענה למקור תקציבי לפי ההצעה שהצגנו.

בועז טופורובסקי: 70 ח"כים.

בועז טופורובסקי: אני הייתי בישיבה.

בועז טופורובסקי: הוא שלח אותנו להביא לו 51 ח"כים.

בועז טופורובסקי: הבאנו לו.

בועז טופורובסקי: נביא לו 80 ח"כים.

בועז טופורובסקי: אי אפשר לעשות מאתנו צחוק.

משה גפני: מה עמדת החברים?

אופיר כץ: אני מחכה לעמדת האוצר.

אופיר כץ: כמה דקות.

מיקי לוי: תביא את זה למליאה.

מיקי לוי: על מי אנחנו מגנים?

מיקי לוי: על האזרחים?

בועז טופורובסקי: אי אפשר לעשות ממנו צחוק.

בועז טופורובסקי: זו לא אפשרות בכלל.

מיקי לוי: אנחנו רוצים על התאריך של הראשון.

שגית אפיק: תיקון חוק הביטוח הלאומי (הוראת שעה).

שגית אפיק: בתקופה שמיום פרסומו של חוק זה ועד יום ז' בטבת התשפ"ג, 31 בדצמבר 2022, יקראו את סעיף 174ב לחוק הביטוח הלאומי [נוסח משולב], התשנ"ה-1995, כך שאחרי פסקה (2) יבוא: (3) על אף האמור בפסקה (1), לעניין מי שהשתחרר משירות סדיר על פי חוק שירות ביטחון בתקופה שמיום ד' בטבת התש"ף (1 בינואר 2022) ועד יום ט"ז בטבת התשפ"א (31 בדצמבר 2020), יקראו את פסקה (1) כך שאחרי "יראו חייל כזכאי לדמי אבטלה" יבוא "במשך שנתיים מיום שחרורו".

שגית אפיק: על אף האמור בפסקה (2), לעניין מי שהשתחרר משירות סדיר על פי חוק שירות ביטחון בתקופה שמיום כ"ד בטבת התשע"ט (1 בינואר 2019) ועד יום ט"ז בטבת התשפ"א (31 בדצמבר 2020), יקראו את פסקה (2) כך שבמקום שנתיים יבוא: שלוש שנים, ובמקום השנתיים יבוא: שלוש שנים.

שגית אפיק: זו הארכת התקופה לעניין עבודה מועדפת לחיילים משוחררים, לבקשת הוועדה.

ינון אזולאי: יש לי שאלה על עידוד התעסוקה - הארכנו שם את המועד.

ינון אזולאי: העליתי את זה גם בפעם שעברה, גיא, שיש כאלה משימור העובדים שעדיין לא קיבלו את הכסף – יש חלק שכן קיבלו, ורצו להחליף את זה לשימור עובדים.

ינון אזולאי: אני חושב שזה גם טוב יותר למשק.

ינון אזולאי: לא נותנים להם את האפשרות.

ינון אזולאי: שגית, האם אפשר להכניס את עניין שימור העובדים בחוק הזה?

ינון אזולאי: כי לא מאפשרים להם היום להחליף מעידוד תעסוקה לשימור עובדים.

ינון אזולאי: אפשר להכניס את זה פה?

שגית אפיק: הטענה שעלתה בישיבה היתה, שאנשים מחכים לראות מה עדיף להם מבין המענקים, וכיוון שהמועדים לא חופפים, נוצר שמצב שאדם לא מגיש לשימור עובדים כי הוא ממתין לראות מה תהיה תוצאת הבקשה למענק שלו.

ינון אזולאי: יותר מזה.

ינון אזולאי: אני מדבר על כאלה שהגישו עידוד תעסוקה, לא ידעו ששימור עובדים נמצא.

ינון אזולאי: עדיין גם לא קיבלו את הכסף.

ינון אזולאי: יש כאלה שקיבלו את הכסף, שמבקשים - אם לא ייתנו להם.

ינון אזולאי: אבל הוא הגיש את הבקשה, עדיין לא קיבל את הכסף.

ינון אזולאי: הוא אומר: אני רוצה לעבור לשימור עובדים בגלל המצב, יותר טוב לשמר את העובד שלי אצלי מאשר לשלוח אותו ולהחזיר אותו.

ינון אזולאי: כשמבקשים את זה, לא מאפשרים להם.

ינון אזולאי: אני רוצה להכניס את זה, שתהיה עליהם חובה לבחור כך או כך, לגבי מי שהגיש ועדיין לא קיבל תשובה.

שגית אפיק: אני חושבת שיש בזה הרבה היגיון.

שגית אפיק: אני חושבת שגם המטרה שלכם היתה בבקשות למענקים שאדם יוכל לקבל את המענק שהוא הכי נכון וטוב לו.

שגית אפיק: אנחנו עושים את זה גם בהוראות אחרות של הטבות מס.

בצלאל סמוטריץ': נשללת זכות הבחירה.

בצלאל סמוטריץ': זה לא ששני המענקים יצאו לשוק ביחד.

שגית אפיק: נכון.

שגית אפיק: גיא, אתה רוצה להגיב לזה?

שגית אפיק: זה נראה לי סביר.

הילה שי וזאן: אם אפשר לומר מילה – אשמח.

הילה שי וזאן: גם אני קיבלתי הרבה פניות של עסקים שביקשו את המענק הראשון, ועכשיו רוצים לבקש את המענק של עידוד תעסוקה.

הילה שי וזאן: אני רוצה לתמוך בדבריך, יש לתת להם את האפשרות למצות את הזכויות שלהם ואת המענקים, ואם הם יכולים לעבור למענק השני וכן לבקש עידוד תעסוקה במקומו, אנחנו צריכים לאפשר להם את זה.

ינון אזולאי: תודה, וד"ש לילד שלך – הוא חמוד מאוד.

ינון אזולאי: אגב, אני רוצה לעודד אותך שעד עכשיו חוש הריח לא חזר, אחרי ארבעה חודשים.

ינון אזולאי: איציק דניאל, בבקשה.

איציק דניאל: תודה, אדוני היושב-ראש.

איציק דניאל: קודם כל, מענק שימור עובדים מוסדר בהחלטת ממשלה ולא בחקיקה.

איציק דניאל: לכן בכל מקרה המנגנון של ההסדרה ואפשרות הבחירה לא יכולה להיות מוסדרת בחקיקה כי ההסדר בחוק לא קיים בהקשר הזה.

איציק דניאל: כבר הוצאנו הנחיות, וגם הסוכנות לעסקים קטנים פרסמה את האפשרות לפרט לתת פרה רולינג ממנה, לדעת האם זכאי כן או לא, ובהתאם לכלכל את צעדיו ולקבל החלטה, האם הוא ניגש למענק הזה או השני, בהתאם למה שהכי טוב לו.

ינון אזולאי: דיברנו על אחד שניגש.

איציק דניאל: מענק שימור עובדים לא מוסדר בחקיקה.

איציק דניאל: האפשרות לקבל איזושהי אמירה מהסוכנות האם אתה זכאי וכמה, ובהתאם לכלכל את צעדיך.

ינון אזולאי: דיברנו על אדם שניגש ולא קיבל עדיין, אבל הוא כן הגיש את הבקשה של עידוד תעסוקה, ורוצה להמיר את זה לשימור עובדים.

ינון אזולאי: אנחנו מקבלים תשובות שליליות.

ינון אזולאי: מה יש לך לענות על זה?

ינון אזולאי: את זה רצינו להכניס.

איציק דניאל: אדם הגיש את הבקשה בכל עת.

איציק דניאל: אם הוא זכאי או לא - הוא יכול לקבל החלטה אם הוא רוצה לקבל את המענק או לא.

איציק דניאל: מבחינתנו, אם מישהו לא רוצה לקבל כסף או את הזכאות שלו- - -

ינון אזולאי: הוא רוצה להמיר את זה לשימור עובדים.

איציק דניאל: אם הוא לא רוצה לקבל את המענק, לא נחייב אותו לקבל שום מענק.

ינון אזולאי: הוא יכול לקבל את השימור עובדים אחרי שהוא הגיש בקשה של עידוד תעסוקה - למשוך אותה?

איציק דניאל: בהינתן שהוא זכאי, ובהינתן שעומד בתנאים – שוב, מבטל את הזכאות שלו למענק האחד - כמובן שיהיה זכאי.

איציק דניאל: אין שום מניעה מבחינתנו.

בצלאל סמוטריץ': אבל הוא קיבל מקדמה.

בצלאל סמוטריץ': אני רוצה שהוא ימשוך.

בצלאל סמוטריץ': אנשים קיבלו כבר כסף.

שגית אפיק: אנשים לא קיבלו מקדמה.

בצלאל סמוטריץ': אני רוצה לפתור את הבעיה למי שקיבל.

בצלאל סמוטריץ': מי שקיבל – הוא ימשוך את הבקשה, יגיש אחרת, תעשו – כמה הוא קיבל וכמה מגיע לו.

בצלאל סמוטריץ': הרי מי שיגיש, זה אומר שצריך לקבל נוסף.

בצלאל סמוטריץ': תחשבו כמה קיבל, כמה מגיע לו, ותנו לו.

ינון אזולאי: שיעשו את הקיזוז.

בצלאל סמוטריץ': אדוני ממלא מקום היושב-ראש, אני לא חושב שצריך הסכמה שלהם.

בצלאל סמוטריץ': זה טריוויאלי, בסיסי.

בצלאל סמוטריץ': אנחנו לא עובדים אצלם.

בצלאל סמוטריץ': הסכמנו פה אחד.

בצלאל סמוטריץ': אנחנו עשרה חודשים בתוך הסיפור הזה.

בצלאל סמוטריץ': הם לא רוצים את זה.

בצלאל סמוטריץ': הם בעד לשלם כמה שפחות, הם בעד כמה שפחות כאב ראש.

בצלאל סמוטריץ': כמה קיבלו, כמה מגיע.

ינון אזולאי: אני מסכים איתך.

שגית אפיק: הקושי פה הוא בעיניי יותר במישור התפעולי מאשר במישור המהותי משפטי, כי מענק אחד מפעיל אותו שירות התעסוקה ומענק אחר מפעילה אותו רשות המיסים.

בצלאל סמוטריץ': אין פתרון שמחשבים לא יכולים לפתור.

שגית אפיק: אני מסכימה איתך, אבל אני חושבת- - -

בצלאל סמוטריץ': יש לי תחושה שבחוק הבא אנחנו הולכים להעלות את מסגרת התקציב, כי השכר שלהם הולך לעלות כנראה, כי יש התייקרויות במשק וכו'.

בצלאל סמוטריץ': הם לא כאלה מסכנים.

בצלאל סמוטריץ': גם אי אפשר עכשיו על כל דבר להיכנס למשאים ומתנים של שלושה שבועות.

ינון אזולאי: אנחנו איתך.

ינון אזולאי: העניין הוא של תפעול.

ינון אזולאי: צריך להכניס אם מכניסים את זה או לא.

איציק דניאל: לא הבנתי את השיח - על עובדי המדינה, לא הצלחתי להבין, בהינתן שאנו אומרים שהדבר מתאפשר, ואנחנו מסכימים לו.

שגית אפיק: לא.

שגית אפיק: אתה מסכים למי שקיבל מקדמה לקבל גם מענק לשימור עובדים?

איציק דניאל: אדם מקבל עבור אותו החודש.

איציק דניאל: אין מקדמה.

ינון אזולאי: אתה לא מתכוון למקדמה, בצלאל, כי אין מקדמה.

ינון אזולאי: אם הוא קיבל מענק עידוד תעסוקה עבור עשרה עובדים שלו, והוא אומר: אני רוצה ללכת לשימור, אחרי שסיים כבר עם המענק ורוצה לעבור לשימור.

בצלאל סמוטריץ': כל חודשיים.

ינון אזולאי: כל חודשיים?

ינון אזולאי: שישנה את זה.

ינון אזולאי: הוא לא מקבל מקדמה.

ינון אזולאי: איציק, הרי זה מחולק- - -

בצלאל סמוטריץ': הבסיס לדרישה שלנו נשען על זה שזה לא שני מענקים.

בצלאל סמוטריץ': בחרת – הפסדת.

בצלאל סמוטריץ': אמרו לו מענק אחד – הלך והגיש.

בצלאל סמוטריץ': לו לא היה מגיש, היה מפספס את המועדים.

בצלאל סמוטריץ': אז מה אם הגשת?

בצלאל סמוטריץ': אתה מעניש אותי כי עשיתי עבודה מהירה?

ינון אזולאי: קיבל כבר, איציק.

ינון אזולאי: הוא באמצע מהלך.

ינון אזולאי: אל תקרא לזה מקדמה.

ינון אזולאי: הוא קיבל את הפעימה הראשונה.

ינון אזולאי: הוא אומר: אני רוצה לעשות לעצמי סדר.

ינון אזולאי: אני רוצה לקבל את שימור העובדים, תעשו קיזוז מהחודשיים הראשונים שקיבלתי, ואני רוצה לעבור לשימור עובדים.

ינון אזולאי: אתם מאפשרים את זה או לא?

הילה שי וזאן: מעבר לזה – בשימור צריך להצהיר שלא קיבלו, ינון.

איציק דניאל: עקרונית, שוב – כן נאפשר לפרט לבחור איזה מענק הוא רוצה - מענק שימור עובדים או מענק עידוד תעסוקה.

איציק דניאל: אם יש בעיה תפעולית - נבדוק את הסוגיה.

איציק דניאל: נשב עם הגורמים הרלוונטיים בתוך המנשלה, משרד הכלכלה, רשות המיסים.

ינון אזולאי: עד שתשב נגיע למוטציה החדשה.

ינון אזולאי: אנחנו יודעים איך זה הולך.

איציק דניאל: שוב – אין פה שום מניעה מבחינתנו.

איציק דניאל: ניתן לפרט לבחור איזה מענק מבחינתו כדאי יותר, והוא יקבל את ההחלטה.

איציק דניאל: יש עכשיו בעיה תפעולית, נפתור אותה.

בצלאל סמוטריץ': נכון לעכשיו אתם לא פותרים אותה.

בצלאל סמוטריץ': היום אתם לא פותרים.

בצלאל סמוטריץ': עסקים שהגישו לכם בקשה, לרשות המיסים, להחליף את המענק, נענו בשלילה.

בצלאל סמוטריץ': אמרו להם: הגשתם את המענק הזה, אתם לא יכולים לשנות - אל תספרו לנו סיפורי סבתא.

בצלאל סמוטריץ': אנחנו עשרה חודשים בתוך האירוע.

בצלאל סמוטריץ': אתם טוחנים אנשים בירוקרטיות בלתי נסבלות.

בצלאל סמוטריץ': אתה בא לוועדה, אומר דבר אחד – המציאות היא אחרת לחלוטין.

ינון אזולאי: איציק, הבנו.

ינון אזולאי: תודה רבה.

ינון אזולאי: אופיר פינטו, לשכת התעסוקה.

אופיר פינטו: בוקר טוב, כבוד היושב-ראש.

אופיר פינטו: אצלנו יש מענק עם ארבע פעימות, פעימה עבור כל חודש שהוא יכול להגיש בקשה, בין אם זה מיוני עד ספטמבר או מיולי עד אוקטובר.

אופיר פינטו: במהלך כל חודש שאדם מבקש את המענק, הוא צריך להגיש את הבקשה מחדש.

אופיר פינטו: בעצם מה שהגיע אליכם זה אנשים שכבר הגישו בקשה לפעימה משירות התעסוקה, ומבקשים למשוך את הבקשה.

אופיר פינטו: אנחנו מכירים את הפנייה הזאת.

אופיר פינטו: היא הגיעה אלינו קודם.

אופיר פינטו: הבעיה אצלנו, שאי אפשר, ברגע שהגשת את הבקשה, אי אפשר לבטל את הגשת הבקשה.

ינון אזולאי: איציק אמר שאפשר.

ינון אזולאי: טכנית תתגברו.

בצלאל סמוטריץ': אז העסקים נטחנים כי אי אפשר במערכת.

בצלאל סמוטריץ': זה מביש.

בצלאל סמוטריץ': זה מעליב.

ינון אזולאי: עזוב.

ינון אזולאי: הלאה.

ינון אזולאי: אופיר, אתה אומר שזה בעיה טכנית – אנחנו נחליט ואתם תתגברו.

בצלאל סמוטריץ': לך תשקיע את הזמן הזה במקום לנסות לשכנע אותנו – כי לא תצליח - לקחת טכנאי מחשבים שיפתור את הבעיה שלך בתוכנה.

בצלאל סמוטריץ': אנחנו מדינה.

בצלאל סמוטריץ': אנחנו לא סניף בני עקיבא.

בצלאל סמוטריץ': סליחה שהעלבתי.

בצלאל סמוטריץ': בני עקיבא זה מצוין.

אופיר פינטו: ברגע שלאדם יש אסמכתא שבקשתו נקלטה אצלנו, אנחנו חייבים לבצע את התשלום, לבחון את בקשתו ולבצע את התשלום בהתאם.

אופיר פינטו: אנחנו הצענו שנשלם את המענק והרשות לעסקים קטנים ובינוניים, בהינתן והוא זכאי שם למענק גבוה יותר, תשלום את ההפרש, ואז זה ייתן פתרון לכל הסוגיה הזאת.

אופיר פינטו: לא נצטרך לעשות בולד בק במחשבים כי הוא קיבל אליו לתיק האישי שלו אסמכתא, שהבקשה שלו נקלטה וכו', וגם מהצד השני, הוא יוכל לממש את מלוא הזכויות שלו ברשות לעסקים קטנים.

ינון אזולאי: בצלאל, הוא אומר, שהגיש גם ברשות לעסקים קטנים, ואת הפער הוא יקבל.

ינון אזולאי: אני אומר - אנחנו צריכים לרשום את זה, שזה מה שמגיע לו.

בצלאל סמוטריץ': העיקרון הוא שיש לאדם זכות בחירה.

בצלאל סמוטריץ': גם אם הוא הגיש, גם אם הוא קיבל – הוא יכול לבטל ולהגיש משהו אחר, ויהיו קיזוזים, השלמות.

איציק דניאל: אנחנו מסכימים לעיקרון שחברי הוועדה מעלים.

איציק דניאל: יש פה עניין תפעולי, איך ליישם אותו.

בצלאל סמוטריץ': היושב-ראש, ייקחו חמש דקות, יעשו שיחת ועידה ביניהם, יחזרו אליך עם תשובה איך הם עושים את זה, ואת זה צריך לכתוב.

ינון אזולאי: אנחנו אומרים להכניס את זה בעשר הדקות הקרובות לחוק.

ינון אזולאי: לכן תפתרו את הבעיות ביניכם.

ינון אזולאי: הרשות לעסקים קטנים נמצא בזום, בבקשה.

איתמר גזלה: שלום.

איתמר גזלה: לא אחזור - אופיר הסביר את הנושא כמו שצריך.

איתמר גזלה: אנו בדיונים על זה כבר לא מעט זמן, זה משהו שאנחנו כסוכנות לעסקים קטנים מאוד רוצים לאפשר.

איתמר גזלה: אנחנו מסכימים עם הוועדה במאה אחוז מהבחינה הזאת.

איתמר גזלה: עד כה נתקלנו בקשיים תפעוליים, וההצעה שאופיר העלה, הוא העלה אותה גם בפנינו.

איתמר גזלה: אנחנו עקרונית כסוכנות כן נתקלים בקשיים משפטיים כאלה ואחרים בתוך המשרד, בעיקר בגלל העובדה שזה בהחלטת ממשלה.

ינון אזולאי: נשנה לכם את זה.

ינון אזולאי: נעזור לכם בזה.

ינון אזולאי: נביא בחוק שתוכלו לעשות את זה, ואתם מבחינה טכנית תדעו להסתדר עם זה.

איתמר גזלה: מבחינת הסוכנות לעסקים קטנים ובינוניים אין שום בעיה.

ינון אזולאי: ואתם בעד.

ינון אזולאי: תודה.

ינון אזולאי: אייל, כולם אמרו שזה טוב.

ינון אזולאי: רק צריך להכניס את זה בחוק שתהיה אפשרות לעשות את ההמרה גם תוך כדי, אפשר יהיה להמיר מעידוד תעסוקה לשימור עובדים.

גיא גולדמן: אני לא יודע אם המשפטנים של האוצר שליוו את החוק הזה, מחוברים.

גיא גולדמן: אנחנו לא מכירים את זה.

גיא גולדמן: אנחנו לא מכירים את התיקונים האלה.

גיא גולדמן: טכנית אנחנו שומעים על התיקונים האלה לראשונה.

גיא גולדמן: אנשים שמלווים את החוק צריכים להיות חלק מהדיון.

גיא גולדמן: תנו לטלי – היא מחוברת.

ינון אזולאי: בבקשה, טלי.

טלי ארפי: שלום.

טלי ארפי: אנחנו חושבים שאין צורך להסדיר את זה בחקיקה.

טלי ארפי: מדובר בפתרון טכנולוגי שאפשר לתת לו מענה.

טלי ארפי: אנחנו כבר בזמנו היו לנו שיחות עם שירות התעסוקה שהעלו את זה בפנינו, ואפשר לתת לזה פתרון.

טלי ארפי: אני מציעה שנציג לוועדה באופן מפורט כיצד בכוונתנו לפעול כדי לאפשר לאותם אנשים שהגישו בקשה, לבטל את הבקשה.

ינון אזולאי: טלי, תודה.

ינון אזולאי: עד כה נתנו את האפשרות.

ינון אזולאי: זה לא הגיע.

ינון אזולאי: אנחנו פה כבר כמה חודשים סביב הנושאים האלה.

ינון אזולאי: ברגע שאתם שומעים שרוצים להביא את זה בחוק, פתאום מוצאים- - -

טלי ארפי: זה לא נכון.

ינון אזולאי: זה מציאות שאנשים נמצאים.

ינון אזולאי: תכף אעלה את איריס שטרק בזום, ותשמעי כמה אנשים מתלוננים על הדבר הזה.

טלי ארפי: זה מסוג הדבר שניתן לתת לזה פתרון טכנולוגי, ואין צורך להסדיר עניין תפעולי בחקיקה שעה יש כוונה של כל גורמי מקצוע לאפשר את זה.

טלי ארפי: אף אחד לא רוצה למנוע מאנשים לקבל מענק בסכום גבוה יותר.

ינון אזולאי: אם יש לך קושי משפטי מבחינתך, אני מבקש שתציפי אותו.

ינון אזולאי: אם זה קושי טכני, תשאירי את זה לאנשי המקצוע, הם יפתרו את הבעיה.

ינון אזולאי: אני מבין שאין קושי משפטי.

ינון אזולאי: תודה.

ינון אזולאי: איריס שטרק, בבקשה.

איריס שטרק: שלום.

איריס שטרק: חד משמעית, העניין הזה, כמו האורכה על מענק עידוד תעסוקה היא חיונית ונסחבת זה זמן רב.

איריס שטרק: כל העניין הזה הטכני לכאורה - כשאתה מגיש מענק לשימור עובדים, אתה צריך להגיש הצהרה שבה אתה כותב שלא תבעת שום מענק אחר.

איריס שטרק: אנחנו דנים בזה חודשיים ומבקשים כי אנחנו לא רוצים שאף אחד יחתום על הצהרה שקרית.

איריס שטרק: האחריות של ההצהרה הזאת היא על מי שחותם עליה.

איריס שטרק: לכן אי אפשר לומר: טכני.

איריס שטרק: צריך מהותית להבין, שברגע שההצרה הזאת קיימת, אי אפשר לקבל מענק שימור עובדים.

איריס שטרק: הסחבת לא סבירה.

איריס שטרק: עסקים מתמוטטים.

איריס שטרק: כל הזמן יש כל מיני סיבות.

איריס שטרק: כולם יודעים על הבעיה ודבר לא קורה.

איריס שטרק: הגיע הרגע לפתור את הסוגיה הזאת, לאפשר את הקיצוץ ולהודיע רשמית שאתה מצהיר על זה, כוונה והצהרה, לשנות את נוסח ההצהרה- - - של הרשות לעסקים קטנים.

איריס שטרק: לכתוב שם שידוע לנו שגם אפשרות מענק עידוד תעסוקה, ואני מודע לזה שהוא מתקזז ממענק שימור עובדים, כי אני חוזר בי.

איריס שטרק: אחרת זה לא אפשרי.

איריס שטרק: שנית, מבחינת שימור עובדים, לדעתי יש אפשרות בחקיקה.

איריס שטרק: הוא המענק היחיד שחייב במע"מ.

איריס שטרק: הרבה מאוד כסף שיורד מהמענק הזה.

איריס שטרק: לא זו היתה הכוונה במענקים.

איריס שטרק: לכן לטעמי, יש לבצע תיקון חקיקה שיפטור את המענק הזה ממע"מ.

איריס שטרק: הבעיה הכי גדולה שלנו היא בעיית התעסוקה.

איריס שטרק: זה ידרדר את בעיית התעסוקה עוד יותר.

איריס שטרק: לכן אני מבקשת לבצע תיקון, למצוא בהחלטת ממשלה, ודאי לפטור את זה ממע"מ.

איריס שטרק: בנוסף, כעת שאנחנו נכנסים לשנת 2021, אם לא יוסדר בחקיקה, שהמענק הסוציאלי אפשר לבחור בו את השנה הנקובה כשנת 18' ולא שנת 19', חייבים אפשר לפטור את השנה לשנה הנקובה לשנה אחורה, לשנת 21'.

איריס שטרק: לכן גם פה יש לעשות תיקון, כדי שעסקים לא ייפגעו.

ינון אזולאי: תודה.

ינון אזולאי: גיא.

גיא גולדמן: אני יכול להתייחס לעניין המע"מ.

גיא גולדמן: זה נבחן כרגע בחטיבה המקצועית שלנו.

גיא גולדמן: יכול להיות, שהמענק שמקבלים כבר פטור ממע"מ.

גיא גולדמן: ניתן על זה תשובה.

גיא גולדמן: אם לא פטור, נשקול לתקן.

ינון אזולאי: מתי תהיה תשובה?

גיא גולדמן: נקווה שהשבוע.

ינון אזולאי: אנחנו גם דורשים בוועדה – לא יכול להיות שעל המענק הזה ייקחו גם מע"מ.

ינון אזולאי: זה נשמע לא טוב, זה נראה לא טוב.

ינון אזולאי: כדאי שתיישמו חיובי.

ינון אזולאי: לגבי להוסיף את האפשרות בין שימור עובדים, שיבחר אחד מהם.

ינון אזולאי: גם היועצת המשפטית שלהם לא אמרה שיש בעיה משפטית אלא אמרה בעיה טכנית, שלא צריך להכניס את זה בחוק.

ינון אזולאי: אנחנו סבורים שכן.

ינון אזולאי: מישהו רוצה עוד להתייחס מחברי הכנסת?

ינון אזולאי: עאידה.

עאידה תומא סלימאן: רציתי להתייחס לנושא של מנהלות המשפחתונים.

עאידה תומא סלימאן: אולי כדאי לא להביא את זה רק כהסתייגות אלא שיידעו במה מדובר.

עאידה תומא סלימאן: כולנו יודעים שהאוכלוסייה המוחלשת הזאת, שהמדינה החליטה לקבוע לה סטטוס שאף אחד לא מבין אותו - אומרים עליהן עצמאיות כאשר הן בכל אין להן שום מרכיב ממרכיבי העצמאות בתוך העשייה שלהם.

עאידה תומא סלימאן: הגיעו לתקופת הקורונה.

עאידה תומא סלימאן: אני יודעת שאתה גם עזרת מאוד בנושא והתגייסת, והצלחנו להוציא להן מענקי פיצוי והוצאות שוטפות, אבל חלק מהן לא הצליח לקבל שום דבר מהפיצויים ומהמענקים האלה בגלל הנושא של הגשת דוחות לשנים הקודמות.

עאידה תומא סלימאן: אני חושבת שהגיע הזמן לפטור אותן אחת ולתמיד מהעניין של הגשת הדוחות ופתיחת תיקים, כי בסופו של דבר הן באמת לא עצמאיות.

עאידה תומא סלימאן: אם נפטור אותן, זה יעזור להן לצלוח את התקופה הזאת.

עאידה תומא סלימאן: זה לא ישנה את הסטטוס כי ממילא פטרו אותן בעבר ממע"מ, ואפשר ללכת לפי הדוחות שקיימים במשרדים, איפה שמשלמים להן את הכסף.

קטי קטרין שטרית: אגב, כמו שעשינו עם נשים עצמאיות שילדו, והיטבנו איתן.

ינון אזולאי: עאידה, הנושא חשוב, ואת יודעת שאנחנו מטפלים בזה יחד, רק אני לא חושב שזה פה.

ינון אזולאי: זה אמור להיות בתקציב שאנחנו מדברים על הקורונה.

ינון אזולאי: שם אולי להכניס את זה.

ינון אזולאי: או בחוק בנפרד, שזה יותר ראוי, כי פה זה נושא הארכת המועדים.

ינון אזולאי: אני בעד זה.

ינון אזולאי: אני לא חושב שזה אמור להית בנושא הזה.

ינון אזולאי: מה שכן צריך לראות בנושא הזה שאת מדברת – גיא, עד מתי המטפלות במשפחתונים יכולות להגיש את הפיצוי?

גיא גולדמן: צריך לבדוק את זה.

ינון אזולאי: תבדוק תוך כדי.

ינון אזולאי: אנחנו רוצים לדעת.

ינון אזולאי: אולי צריך להאריך להן את המועדים.

ינון אזולאי: זה עוד נושא.

ינון אזולאי: לפחות בינתיים נפתור להן את הבעיה של עכשיו - הן התחילו לקבל את הפיצוי שלהם מאוחר, וחוץ מזה את אומרת שצריך פעם אחת להסדיר את המעמד שלהן.

עאידה תומא סלימאן: לא להסדיר את כל המעמד.

עאידה תומא סלימאן: אני מדברת על מצב, לפטור אותן מהגשת הדוחות.

עאידה תומא סלימאן: הרי ממילא רובן לא מגישות, אז למה בכלל לדרוש את זה מנשים שכבר לא מוגדרות כעצמאיות?

עאידה תומא סלימאן: הן לא עצמאיות.

עאידה תומא סלימאן: אז לפטור אותן מהגשת הדוחות.

עאידה תומא סלימאן: למשרדים הממשלתיים יש כל התפריט של ההכנסות שלהן.

עאידה תומא סלימאן: אפשר להסתמך על זה.

עאידה תומא סלימאן: קצת סנכרון בין משרדי הממשלה וזרועות הממשלה יעזור לנשים האלה, במיוחד שיש כאלה שלא קיבלו שום פיצוי מתחילת הקורונה.

אחמד טיבי: את מתכוונת למטפלות המשפחתונים שלא קיבלו מענק בגלל הדוחות.

אחמד טיבי: דיברנו על זה.

עאידה תומא סלימאן: כן.

ינון אזולאי: בבקשה.

אימאן ח'טיב יאסין: רציתי לחזק את הדברים שאמרה חברתי עאידה, שלגבי הגננות של המשפחתונים, שבאמת הן שילמו מחירים מאוד-מאוד כבדים, וכל פעם הרשויות של המדינה משחקות לידיים שלהם ושמים אותן בקטגוריה מסוימת, שהעיקר לא לתת להן מה שמגיע להן.

אימאן ח'טיב יאסין: אני חושבת שכדאי עכשיו לסגור את השברים.

אימאן ח'טיב יאסין: הכי חשוב זה הסנכרון בין המשרדים.

ינון אזולאי: תודה.

ינון אזולאי: בבקשה, חברת הכנסת הילה שי וזאן.

הילה שי וזאן: תודה.

הילה שי וזאן: אני רוצה להתייחס לעניין החקלאות.

הילה שי וזאן: אני רוצה להזכיר שהרבה מענפי החקלאות שמספקים מזון הוגדרו כעסק חיוני, אבל בגלל שמבנה ההוצאות וההכנסות שלהם שונה מרוב הענפים, הם לא מקבלים בנוהל הסיוע הסטנדרטי את המענקים, הרבה מהם.

הילה שי וזאן: יש לזכור שההוצאות שלהם הן בערך שישה עד תשעה חודשים לפני שמגיעות ההכנסות.

הילה שי וזאן: כמובן, השתילה והזריעה ועד שמקבלים את זה.

הילה שי וזאן: עוד דבר שמאוד חשוב להתייחס אליו – שנת שמיטה.

הילה שי וזאן: בשנה הבאה תהיה שנת שמיטה, וכיוון שאין לנו תקציב, אין שום מסגרת תקציבית לטיפול בנושא השמיטה.

הילה שי וזאן: חייבים לתת על זה את הדעת לקראת עכשיו, כשאנחנו מאשרים את החוק.

הילה שי וזאן: אני מציעה להוסיף – שגית, תגידי לי אם זה בסדר – בחוק, לרבות, כשאנחנו מדברים על 21.1 מיליארד, להוסיף לרבות עסקי חקלאות שנפגעו מהמשבר במסגרת הפיצויים, ובסיפא של מטרות אחרות, שיש לנו שם 0.6 מיליארד, להוסיף: לרבות שמיטה.

שגית אפיק: זה לחוק יסוד.

שגית אפיק: רשמתי את ההערה.

שגית אפיק: נדבר על זה.

ינון אזולאי: בבקשה, גיא, לגבי מה שהעלתה חברת הכנסת תומא סלימאן.

גיא גולדמן: אני מחכה לתשובה.

ינון אזולאי: הן גם ככה לא מדווחות.

ינון אזולאי: וגם תבדוק לנו את נושא הזמנים.

עאידה תומא סלימאן: המידע נמצא אצל המשרדים.

ינון אזולאי: אגב, משרד הרווחה העביר להם את כל המידע.

ינון אזולאי: בנוסף, הם רוצים עוד טפסים, שזה בירוקרטיה כפולה.

עאידה תומא סלימאן: הבירוקרטיה מעכבת.

עאידה תומא סלימאן: אנשים מתים מרעב.

ינון אזולאי: גיא, לפני שנצביע, הבוקר היתה לי שיחה עם אם חד הורית, חמישה ילדים.

ינון אזולאי: יש לה מסעדה בראשון לציון.

ינון אזולאי: היא קנתה אותה – נראה לי שזה היה דצמבר 19'.

ינון אזולאי: זה היה על שם בעלה הקודם.

ינון אזולאי: נכנסה לזה במרס.

ינון אזולאי: השקיעה שם 2 מיליון שקלים.

ינון אזולאי: היא לא קיבלה מענק חוץ מעידוד תעסוקה.

ינון אזולאי: את הארנונה שלה היא ממשיכה לשלם כרגיל – כי לא קיבלה את המענק מרשות המיסים, אז היא ממשיכה לשלם את הארנונה כרגיל.

ינון אזולאי: בקופת הקורונה שתגיע לפה בחוק של ה-52.

ינון אזולאי: 3 מיליארד – אני אומר לך שהדברים האלה יובאו בחשבון.

ינון אזולאי: עד שיהיו לנו תשובות הוועדה תצא להפסקה.

אלכס קושניר: מה עם סעיף 4?

שגית אפיק: הקראנו את סעיף 4.

שגית אפיק: עבודה מועדפת אמרתי שזה סעיף ביוזמתך.

שלמה קרעי: אדוני היושב בראש, יש נושא אחד שכרגע לא נמצא בחוק – הנושא של הבנק החברתי שמאפשר לתת הלוואת למי שהבנקים לא נותנים.

שלמה קרעי: נמצא אתנו כאן יואל בריס, שגפני הזכיר אותו בפעם הקודמת.

שלמה קרעי: אני רוצה שנשמע אותו.

שלמה קרעי: בנק ישראל לא מתנגד, רשות המיסים לא ממש התנגדו ושר האוצר פתאום החליט שהוא מתנגד.

שלמה קרעי: כדאי שנשמע.

ינון אזולאי: תמיד טוב לשמוע אותך.

ינון אזולאי: בבקשה.

יואל בריס: יואל בריס, היום אני פה כדירקטור ומתנדב בקבוצת עוגן.

ינון אזולאי: היית צריך להיות בזום ולפנים משורת הדין אתה פה.

ינון אזולאי: אתה היחיד.

ינון אזולאי: אנחנו מכבדים אותך כי אתה אדם חברתי.

יואל בריס: אני מודע לזה, ומאוד מודה על זה.

יואל בריס: קבוצת עוגן התחילה כאגודה ישראלית לפני 30 שנה.

יואל בריס: היום אנחנו פורצים כל שנה לעומת שנה קודמת, יש גידול אקספוציאלי בסוג הפעילות, בכמות הפעילות, ומה שייתן לנו את האפשרות לזנק עוד מדרגה שלמה קדימה זה השלב שבו נהיה בנק חברתי, כי אז מקורות המימון שלנו לא יהיו רק מתרומות מישראל ומעולם, ואחד הדברים שאני גאה בהם, זה שהתרומות לעוגן, יש תרומה מאוד גדולה מתוך ישראל, לא תלויים בטובות מחוץ לארץ.

יואל בריס: אנחנו נותנים אשראי ליחידים ולמשפחות, לעסקים קטנים וזעירים וגם לעמותות, שזה תחום שהבנקים לא מתעניינים בו כל כך כי הוא פחות כלכלי.

יואל בריס: שם אנחנו נותנים אשראי עם ריבית מסובסדת.

יואל בריס: כדי שנוכל לקבל ממש עוד קפיצת מדרגה, אנחנו רוצים לקבל גם פיקדונות חברתיים.

יואל בריס: לצורך זה, ברגע שנקבל פיקדונות וניתן הלוואות, נוגדר כבנק ונצטרך לקבל רשיון מבנק ישראל.

יואל בריס: אנחנו בשלבים מאוד מתקדמים.

יואל בריס: היתה לנו ישיבה אתמול – בעיניי מאוד טובה ומתקדמת עם המפקח על הבנקים.

שלמה קרעי: בנק ישראל לא מתנגד לזה.

שגית אפיק: זה היה בדיון הקודם.

שגית אפיק: הסכמנו להוריד את זה, ואמרנו שנשקול את העניין הזה.

שגית אפיק: הוחלט לפני הקריאה הראשונה להוריד את זה מהנוסח תוך כדי זה שנשקול את העניין בקריאה השנייה ושלישית, לאחר שנקבל את עמדת רשות המיסים והמפקח על הבנקים.

שגית אפיק: המפקח על הבנקים עדכן שהוא לא מתנגד.

שגית אפיק: רשות המיסים ככל הנראה גם לא מתנגדת.

ינון אזולאי: זה שהשר לא הכיר את זה – יכול להיות שבמשרד לא עדכנו אותו – התקלה אצלכם.

ינון אזולאי: חברי הכנסת יכולים להעלות מה שהם רוצים, גם אם השר לא רוצה.

ינון אזולאי: בנק ישראל.

אורנה ואגו: רציתי לציין שההתלבטות היתה, כי הפער בין החיוב המע"מ שחל על מוסד כספי, אם אני לא טועה, זה 34%, למיטב ידיעתי, לעומת החיוב שחל על מלכ"ר, 7.5%, הוא פער אדיר.

אורנה ואגו: אנחנו לא יודעים מה המשמעות של זה.

ינון אזולאי: אם אפשר לחזור?

אורנה ואגו: ההתלבטות היתה כי הפער בין המע"מ שמשלם מוסד כספי, שזה 34%, למיטב ידיעתי, לעומת החיוב במס על המלכ"ר, שהוא 7.5%, הוא אדיר.

אורנה ואגו: גם היום אנחנו לא יודעים מה המשמעות שזה יכול לעשות, היא - - - אבל המפקח אמר שבשורה התחתונה הוא לא יתנגד.

שלמה קרעי: אדוני היושב באש, באים אנשים מתנדבים, מוסד ללא כוונת רווח, רוצה לעזור לכל אלה שאנחנו כאן רוצים לעזור להם, שהבנקים לא עוזרים להם, ופה משחקים במשחקים בלי שום נימוק.

שלמה קרעי: מה ההתנגדות?

שלמה קרעי: תסבירו לנו.

ינון אזולאי: בבקשה, גיא, יש לך תשובה?

גיא גולדמן: אמרנו שנבחן את הנושא ודיברנו עם הפיקוח על הבנקים.

גיא גולדמן: אין לנו עמדה אחרת מהעמדה של שר האוצר.

גיא גולדמן: לא נציג פה עמדה אחרת, לא נספיק להידרש לנושא הזה, ועדיין, עם כל הגישה החיובית שמגלים לנושא הזה, התהליך פה הוא לא רגיל.

גיא גולדמן: לא הופץ תזכיר, לא התקבלו הערות.

שגית אפיק: לא.

שגית אפיק: אתה לא יכול להשתמש נגדנו בזה שהורדנו את זה מהנוסח בקריאה הראשונה, כי הורדנו את זה מהנוסח בקריאה הראשונה לבקשתכם.

שגית אפיק: למעשה הוועדה קיבלה החלטה שהיא מעוניינת בזה והגיעה למסקנה המהותית שנכון יהיה שמוסד מסוג זה ישלם כמו מלכ"ר.

שגית אפיק: זו היתה החלטת הוועדה.

שגית אפיק: אתם ביקשתם לבחון את ההחלטה הזו ולחזור אלינו.

גיא גולדמן: לרבות פנייה לשר.

שגית אפיק: זה היה התפקיד שלכם.

שגית אפיק: אתם הייתם אמורים עשות את זה.

שגית אפיק: אני מוכרחה לספר לחברי הוועדה שבשבועיים האחרונים גם אני רדפתי אחריך כדי שיהיה תיאום מול בנק ישראל, ובסופו של דבר אני חושבת שרק אחרי רמזים עבים במיוחד התיאום הזה נעשה.

שגית אפיק: את אותו תיאום הייתם צריכים לעשות גם מול השר.

שגית אפיק: אתם צריכים עשר דקות כדי לסגור את זה מולו?

גיא גולדמן: עשינו את זה.

גיא גולדמן: לשר האוצר יש כמה דברים על שולחנו, והוא לא הספיק להידרש.

שגית אפיק: אבל מתקיים דיון בוועדה.

ינון אזולאי: אתה ידעת שאנחנו מגיעים לפה.

ינון אזולאי: אם זה היה חוק יסוד, הייתם דואגים לרוץ אליו ולומר לו, כמו שרצתם על מס הרכישה ועל דברים אחרים.

ינון אזולאי: עזוב.

ינון אזולאי: גיא, את האחריות שלך אל תטיל עלינו.

ינון אזולאי: זה שלא עמדתם בתפקיד שלכם – אל תגידו שאנחנו מעלנו בתפקידנו.

ינון אזולאי: אתם הייתם צריכים ליידע את השר.

ינון אזולאי: מבחינתנו, אם השר לא יודע – לא יידעתם אותנו.

ינון אזולאי: אנחנו נותנים לכם עשר דקות הפסקה כדי שתיידעו אותו ותחזרו עם תשובה ממנו.

ינון אזולאי: יוצאים להפסקה, תודה רבה.

משה גפני: אני מחדש את הישיבה של ועדת הכספים.

משה גפני: אני מבקש להצביע על ההסתייגויות, אבל לפני כן אני מבקש לברך את עו"ד שגית אפיק על בחירתה פה אחד באירוע מרשים שהיה עכשיו בוועדת הכנסת.

משה גפני: לטעמי מגיע לה.

משה גפני: אני חושב שזה לטעם כל חברי הוועדה, שאנחנו כל הזמן שותפים בעניין הזה.

משה גפני: אני מברך אותך שיהיה לך נחת מהילדים שלך, מבעלך, מהמשפחה, ושתמשיכי לעשות חיל.

משה גפני: תעשי את מלאכתך נאמנה.

משה גפני: זה היה אירוע שאני צפיתי שהוא יקרה.

משה גפני: אני מעורה עם חברי הכנסת.

משה גפני: ההערכה כלפיך היא חוצת גבולות – זה לא קואליציה ולא אופוזיציה, מימין ומשמאל ויהודים וערבים ודתיים וחילוניים, כל מה שאת רוצה.

משה גפני: שמעתי את זה כל השנים, גם כשהייתי באופוזיציה, וזה לא היה אירוע חד פעמי.

משה גפני: לצערנו הרב אנחנו לא יכולים לדבר הרבה כי אנחנו צריכים להגיע לפתרון עם מה שאנחנו נמצאים עכשיו.

משה גפני: אני מבקש את הצעת חוק לדחיית מועדי תשלומי מסים - אני מבקש לנסח את זה כמו שסיכמנו עם השר, שזה יהיה עד מאי 2021.

שגית אפיק: סוף יוני.

משה גפני: לגבי הבנק, שהיה בסעיף הזה, הבנק החברתי – אנחנו נמשיך את הדיונים בזה.

משה גפני: ממילא אנחנו בלחץ כזה גדול.

משה גפני: אני מאוד תומך בזה, חברי הוועדה תומכים בזה.

משה גפני: כל מה שהיה בעניין הזה הוא ברור.

עאידה תומא סלימאן: מה הכוונה שנמשיך את הדיונים?

עאידה תומא סלימאן: החוק יעבור?

משה גפני: כל אחד רוצה להיבחר גם לכנסת הבאה, וננסה גם במהלך הדיונים בפגרה.

משה גפני: זה עכשיו סיכום שלם.

משה גפני: יש לנו גם החוק הבא ואז חוק הסיוע.

משה גפני: אני לא רואה מציאות שאפשר לחיות אתה.

משה גפני: לגבי נושא ההסתייגויות, הרשימה המשותפת, אמר לי אחמד טיבי, שהם הסירו את ההסתייגויות.

עאידה תומא סלימאן: יש הסתייגות שלא הסרנו בעניין המשפחתונים.

משה גפני: אאלץ להצביע נגד, כי אין ברירה.

ינון אזולאי: גיא צריך להחזיר תשובה על זה.

גיא גולדמן: תקופת הזכאות לספטמבר אוקטובר כרגע נפתחה להגשה.

עאידה תומא סלימאן: אנחנו לא מדברים על התקופות.

עאידה תומא סלימאן: אנחנו מדברים על לא לחייב אותם להגיש דוחות.

עאידה תומא סלימאן: משרדי הממשלה יכולים להעביר לכם בדיוק מה הן מקבלות כסף.

עאידה תומא סלימאן: לא לחייב אותם.

עאידה תומא סלימאן: הדבר גרם לכך שחלקם לא קיבלו שום מענק לאורך השנה.

עאידה תומא סלימאן: זה מה שאני מבקשת.

עאידה תומא סלימאן: זה לא עניין של תקציבים.

עאידה תומא סלימאן: זה עניין בירוקרטי.

עאידה תומא סלימאן: למה לחייב אותם?

עאידה תומא סלימאן: משרד העבודה והרווחה יכול לשלוח לכם במידיי את כל ההחלטות.

גיא גולדמן: נעשה את זה הכי יעיל והכי מקל.

עאידה תומא סלימאן: מה הכי יעיל?

עאידה תומא סלימאן: תשעה חודשים אנחנו מחכים שיהיה יעיל.

עאידה תומא סלימאן: הדבר היחיד שאפשר לעשות זה לפטור אותן מהדוח ולבקש ממשרד העבודה והרווחה שיעביר לכם את הדוחות שלהם וזהו.

משה גפני: תגישי את ההסתייגות – אבקש מכם שתיתנו תשובה.

משה גפני: אם מקובל עליכם, נעביר את זה במליאה.

משה גפני: כן, מיקי.

מיקי לוי: אני עם שלוש בעיות.

מיקי לוי: אני מבקש שהייעוץ המשפטי יקשיב – גם שלחתי לך מסמכים בעניין.

מיקי לוי: אחת, הסיפור של סעיף 16 נגמר בסוף השנה, הנחה בארנונה.

מיקי לוי: שר האוצר צריך לחתום על זה.

מיקי לוי: אם אתה מקבל ארנונה – את החשבון על חשבון חודשיים אחרי, זה אומר שאם אתה מגיש ב-1 בינואר על 11, 12 – אתה לא מקבל.

מיקי לוי: עוד שבוע וחצי זה מסתיים.

מיקי לוי: אני רוצה שיחתמו שגם אם יוגש על 2020 ב-2021, זה מן הצדק.

מיקי לוי: אתם לא עושים לי טובה.

מיקי לוי: זה מן הצדק.

מיקי לוי: אז אתם מסכימים?

מיקי לוי: לא?

מיקי לוי: אז שיישארו 300 הסתייגויות.

מיקי לוי: מה ביקשתי – מן הצדק למי שמגיע אבל הוא מגיש את זה ב-2021?

מיקי לוי: אם כל דבר הוא לא – אין בעיה.

משה גפני: תחזור על מה שאמרת, שהשר ישמע.

מיקי לוי: אדוני השר, אתה צריך לחתום על הארכה, סעיף 16, שאומר – הרי מקבלים את הארנונה חודשיים אחרי - תלוי מי, חודש אחרי.

תמיר כהן: חבר הכנסת לוי, יש החלטת ממשלה שאמורה לעבור בשעות הקרובות בממשלה.

תמיר כהן: תקנה 16 מתואמת עם שר הפנים, שאנחנו מאריכים את זה מסוף 21' לסוף- - -

קריאה: מתואם עם שר הפנים.

ישראל כץ: תופתע כמה ההשפעה שלך גדולה.

ישראל כץ: מאתמול שדיברנו, וגם רמי דיבר – הוא היה עסוק בין הרפתנים.

מיקי לוי: רמי עיסוקו חלב כל החיים.

ישראל כץ: הוא פתר את משבר החלב אתמול באופן לא פוליטי, אגב.

מיקי לוי: אם השר מתחייב – כל אלה שיגיע להם ב-2020, ויגישו ב-2021 – יקבלו.

ישראל כץ: קיבלנו את החלטת הממשלה, ולא רק זה אלא ברוח הדברים שישבת שם בפעם שעברת והעלית, מה יהיה עד 400 מיליון ונענינו, גם עד 400 מיליון.

מיקי לוי: עכשיו אני מבקש מעל 400 מיליון.

ישראל כץ: מעל 400, מי שייפגע ב-60%, מעכשיו גם יקבל את הארנונה.

קריאה: אדוני השר, אלה שהם מעל 400, שרק מקבלים עמלות על ה-400, לא יקבלו מענקים בכלל.

ישראל כץ: מדברים על ארנונה עכשיו.

משה גפני: אנחנו בהצבעות.

משה גפני: הוא העלה את זה רק כהסתייגויות.

משה גפני: לא פותחים את הדיון.

משה גפני: את זה דרשנו – את זה קיבלנו.

מיקי לוי: אדוני השר, ארנונה – לא מקבלים אלה שאין להם דוחות כספיים ב-2020.

מיקי לוי: התקנה אומרת שאם הוא יכול להראות דוחות ל-2019, הוא יהיה זכאי לתחילת הארנונה.

מיקי לוי: לכן כל העסקים שפתחו ב-2020, לכאורה אינם זכאים להנחה בארנונה.

מיקי לוי: אני אומר, הם פוחדים, כאילו לקבל החלטה, כל אלה ירוצו ויפתחו את התיקים מחדש כדי לקבל הנחה בארנונה.

ישראל כץ: זו סוגיה אחרת שאתה מעלה כאן כרגע.

מיקי לוי: אדוני, אתה עושה חסד, כי הם לא מקבלים הלוואות.

ישראל כץ: אז יש לי הצעה.

ישראל כץ: קודם כל, הסוגיה הזאת מאתמול שנדברנו, והממשלה בקרוב תקבל את ההחלטה שמי שייפגע מעל 400 מיליון גם, שייפגע מ-60% ומעלה, הוא כבר יקבל את הארנונה.

ישראל כץ: זו מהפכה מאוד גדולה.

ישראל כץ: הדבר השני שהממשלה הולכת להחליט עכשיו, בהמשך להחלטת ועדת שרים לחקיקה שכבר היתה, זה על תוכנית המענקים, העסקים על כל גווניהם.

ישראל כץ: אני מקווה שהיום זה יגיע למליאה ולכאן, וזה הבסיס לדיון שאתה מדבר עליו.

ישראל כץ: נמשיך את הדיון עם חוק הסיוע, שזה המקום לדבר על הדברים שאתה מדבר עליהם, האם כוללים את ינואר.

מיקי לוי: יש לנו חוב מוסרי לבעלי העסקים האלה, גפני.

ישראל כץ: אתה לא מתחייב, אני לא מתחייב.

ישראל כץ: זה יגיע לכאן לדיון, תעלו את הדברים, נשמע אותם ונתקדם הלאה.

ישראל כץ: זה המקום.

משה גפני: מבקשים ברשימה המשותפת.

משה גפני: בבקשה, עאידה, את ההסתייגות של מה שאת רוצה.

עאידה תומא סלימאן: אני רוצה לפטור את מנהלות המשפחתונים מחובת הגשת דוחות, כי הרבה מהן לא קיבלו את המענקים שהגיעו להן בגלל זה.

עאידה תומא סלימאן: הם מקבלים את הכסף שלהם ממשרד העבודה והרווחה.

עאידה תומא סלימאן: המשרד יכול לדווח על ההכנסות שלהם.

משה גפני: אדוני השר.

ישראל כץ: אתם מדברים על מענקים, זה שייך לחוק הבא.

ישראל כץ: אני יודע שנוצרו הרבה בעיות מזה.

עאידה תומא סלימאן: החלטתם שיקבלו, אבל יש חלק גדול מהן שלא מגישות דוחות כי הן לא עצמאיות.

ישראל כץ: זו סוגיה שדורשת בירור מקצועי.

משה גפני: השר אמר שבעיקרון הוא מסכים לעניין הזה, זה נשמע הגיוני.

משה גפני: צריך לקבל מהם את הפרטים.

עאידה תומא סלימאן: כבר ביררתי כמה פעמים עם רשות המיסים.

עאידה תומא סלימאן: רשות המיסים אומרים: זה לפי החוק, אנחנו לא יכולים לפטור אותך.

עאידה תומא סלימאן: אתם חייבים לפתור את זה בחקיקה.

עאידה תומא סלימאן: לכן הכנסתי את זה כהסתייגות.

משה גפני: אז צריך את זה בחוק הסיוע.

ישראל כץ: נשמח גם בחוק הבא לשאוף לייצר קונצנזוס רחב של תמיכה, ותעלו את הדברים האלה עוד היום.

ישראל כץ: אם זה דורש טיפול, אפשר לעשות את הטיפול בהמשך.

ישראל כץ: אם זה דורש חקיקה, תנמקו כאן.

אנטאנס שחאדה: ההסתייגות שהגשנו לגבי המוכר לא רשמי.

משה גפני: זה החוק הבא.

משה גפני: אני רוצה להודיע משהו, אבל עוד מעט.

משה גפני: זה לא קשור.

משה גפני: אני אגיד את מה שהשגתם.

אחמד טיבי: אדוני היושב-ראש, אתם הגעתם להסכמה על הדרישות שהעלינו, חברי הרשימה המשותפת.

משה גפני: השר הגיע להבנות.

אחמד טיבי: עם היושב-ראש, בשם כולנו.

אחמד טיבי: ההסכמה היא למלכ"ר שאינו רשמי בכל הארץ.

אחמד טיבי: בכל הארץ יש חלק גדול ששייך לציבור הערבי.

אחמד טיבי: אנחנו רוצים לשמוע את הפרטים בהמשך.

אחמד טיבי: אבל השר הסכים.

ישראל כץ: ההסכמות הן פרי עבודה של אנשי משרד האוצר מול כל הגורמים.

ישראל כץ: אני מברך על הסיכום.

משה גפני: מאה אחוז.

משה גפני: שגית, מה עכשיו?

שגית אפיק: את משאירה את ההסתייגות שלך על המשפחתונים?

עאידה תומא סלימאן: אתם מבטיחים להכניס?

אחמד טיבי: זה יעלה בחוק הבא כהסתייגות.

עאידה תומא סלימאן: אני אעלה את זה כהסתייגות, רק לא יגיע החוק ויגידו לי: תורידו.

אחמד טיבי: נצביע בכל מקרה, גם אם לא יסכימו.

אחמד טיבי: בחוק הבא.

שגית אפיק: הסיכום לגבי מס רכישה זה חזרה למודל שהוועדה עשתה בתיקון האחרון, וההארכה של התקופה מסוף ספטמבר לסוף יוני.

שגית אפיק: תקריא את התיקון שיהיה.

אייל לב ארי: בחוק הארכת תקופות ודחיית מועדים בענייני הליכי מס ומענקי סיוע (נגיף הקורונה החדש)(הוראת שעה)(תיקוני חקיקה), התש"ף-2020, בסעיף 3. 1.

אייל לב ארי: בכותרת השוליים – במקום מרס עד אוקטובר 2020 יבוא: מרס 2020 עד יוני 2021.

אייל לב ארי: במקום: י"ג בתשרי התשפ"א, 1 באוקטובר 2020, יבוא: כ' בתמוז התשפ"א, 30 ביוני 2012, והוראות הסעיף יחולו אף אם חלפה התקופה, לפי הסעיפים המנויים בסעיף 3 - הכוונה גם אם חלפו התקופות של ה-18, 24 חודשים, כיוון שלא נמנית, לא ייחשב בתוך ה-24 חודשים.

שגית אפיק: זו הוראת שעה שמאריכה את התאריכים מהפעם הקודמת לעכשיו.

שגית אפיק: אם הוראת השעה ביחס ל-24 חודש תוארך מכוח סעיף 38 בשל פקיעתה, עדיין תחול הוראת השעה הזאת לתקופה הזו.

גיא גולדמן: את הארכת המועדים הבנתי.

יעל לינדנברג: אבל רק לאותה אוכלוסייה שפטור מ-18 חודש נופל במועדים האמורים.

גיא גולדמן: במבנה המקורי אמרנו שהעמדה הראשונית היא שלא מוארך.

גיא גולדמן: האם אתם מביאים לאישור משהו שמאריך את זה מעבר ל-30 ביוני?

שגית אפיק: אנחנו מאריכים את זה עד 30 ביוני.

שגית אפיק: מאריכים את ה-30 בספטמבר ל-30 ביוני.

גיא גולדמן: מצוין.

גיא גולדמן: יש חלק אחר שנותן פה אפשרות שזה יוארך מעבר ל-30 ביוני?

שגית אפיק: לא.

משה גפני: רבותיי, אני בהצבעות.

משה גפני: אני מוריד את סעיף 1, שאתם לא מסכימים, אז לא הקריאו אותו.

משה גפני: אני עושה רק מה שאתם מסכימים, כלומר בסעיף 1.

משה גפני: אני רוצה להצביע על סעיף 2.

אחמד טיבי: צריך לומר על הסיכומים ביני לבין אגף תקציבים.

משה גפני: בחוק הבא.

משה גפני: אני מבקש להצביע על סעיף 2.

משה גפני: הרשימה המשותפת הסירה את ההסתייגויות שלה.

משה גפני: יש דברים שסוכמו אתנו, ואומר את זה בחוק הבא.

שגית אפיק: לא הייתי בדיון - סיכמתם על הוספת הוראה כשחבר הכנסת ינון אזולאי ניהל את הדיון?

אייל לב ארי: כן.

אייל לב ארי: היתה בקשה שאם תהיה בקשה כפולה, גם בקשה לפי חוק עידוד תעסוקה וגם בקשה לשימור עובדים - יהיה מנגנון של קיזוז בין הבקשות.

שגית אפיק: אוקיי.

שגית אפיק: אז העיקרון הזה של האופציה להגיש בקשה גם לשימור עובדים וגם למענק תעסוקה ולבחור את הטוב ביניהם, ובמקרה הצורך לעשות קיזוז, אם האדם קיבל חלק מהסכום לגבי המענק, העיקרון הזה ייכנס לכאן.

שגית אפיק: ננסח אותו.

משה גפני: מי בעד סעיף 2, כפי שהוקרא וכפי שנאמר עכשיו – ירים את ידו.

משה גפני: מי נגד?

משה גפני: מי נמנע?

משה גפני: הצבעה בעד סעיף 2 – פה אחד סעיף 2 אושר.

משה גפני: הסעיף אושר.

משה גפני: סעיף 3, כפי שהוקרא על-ידי היועץ המשפטי.

בועז טופורובסקי: זה גם רטרואקטיבי – מישהו שנגמר לו ה-18 חודש.

מיקי לוי: כל מי שנכנס למשבצת עד סוף יוני.

מיקי לוי: הכי פשוט לומר את זה כך.

משה גפני: מי בעד סעיף 3, כפי שנאמר פה על-ידי הוועדה?

משה גפני: מי נגד?

משה גפני: מי נמנע?

משה גפני: הצבעה בעד סעיף 3 – פה אחד סעיף 3 אושר.

משה גפני: הסעיף אושר.

גיא גולדמן: הערה – הנוסח של הסעיף עדיין כהצעת חוק תקציבית אלא אם כן ימצאו לזה- - -

משה גפני: לא, השר הסכים.

משה גפני: אתם רוצים מלחמה?

יעל לינדנברג: ארחיב.

יעל לינדנברג: בהתאם להסכמות מול השר - מדובר בהצעה שיש בגינה עלות תקציבית משמעותית.

משה גפני: תעשו מה שאתם רוצים.

משה גפני: אתם לא יודעים איך הכנסת מתנהלת.

יעל לינדנברג: מאחר שמדובר- - -

משה גפני: לא רוצה להיכנס לזה.

משה גפני: תגידו שזה תקציבי.

יעל לינדנברג: מאחר שמדובר בקורונה, המקור יגיע בהתאם לתיקונים שהיו בחוק יסוד: משק המדינה, מתקציבים שיועדו לקורונה.

משה גפני: אז יש מקור תקציבי.

יעל לינדנברג: יש מקור, בהתאם לבקשת השר.

משה גפני: סוף-סוף התחלתם לדבר בעברית.

משה גפני: השר אומר שכך צריך להיות.

משה גפני: הכול בסדר.

משה גפני: מי בעד סעיף 4, כהצעת הוועדה?

משה גפני: מי נגד?

משה גפני: מי נמנע?

משה גפני: הצבעה בעד סעיף 4 – פה אחד סעיף 4 אושר.

משה גפני: ההצעה אושרה.

משה גפני: תודה רבה, הישיבה נעולה.